Maicon Sisenando

Douglas Maicon Sisenando, poznatiji kao Maicon, brazilski je nogometaš, koji je trenutno bez kluba.

 Karijera 
Talentovani desni bek je za brazilski Cruzeiro debitirao 2001. godine i nakon dvije uspješne sezone u tom klubu s kojim je osvojio prvenstvo i po prvi put bio pozvan u reprezentaciju 2003., potpisao je za francuski klub AS Monaco u junu 2004.

 Inter 

U julu 2006. Inter Milan je objavio da Maicon potpisuje petogodišnji ugovor s ovim klubom zajedno sa Brazilcem Maxvwellom i francuskim veznjakom Olivier Dacourtom.

lijevo|mini|200p|Maicon u dresu Intera
Tokom utakmice Lige prvaka 6. marta 2007. učestvovao je u tučnjavi s odbrambenim igračem Valencije, Davidom Navarrom. Bio je suspendiran na šest utakmica, ali je zabrana smanjena na tri. Nezamjenjiv u sastavu trenera Jose Mourinha, doprinio je asistencijama i golovima Interovom osvajanju četvrte uzastopne titule u sezoni 2008/09, uključujući i utakmicu protiv Siene kad je sa svoja dva gola donio Interu pobjedu.

U sezoni 2009/10. počeo je dobro, postigavši gol protiv Milana za pobjedu 4-0 u derbiju, a zatim igrao dobro protiv Barcelone, utakmicu koja završava rezultatom 0-0 na San Siru. Kasnije je dodao Diegu Militu u 5. kolu protiv Napolija, kada je Inter pobijedio 3-1. Također je postigao posljednji gol u utakmici protiv Genove kojim je Inter pobijedio 5-0. On je također napravio fantastičan prodor, što je omogućilo Militu da završi utakmicu utakmicu golom za 5-3 pobjedu nad domaćim Palermom. U sljedećoj utakmici je zabio gol protiv Livorna, u meču koji je završio 2-0 za Inter.

Njegova prisutnost je veoma značajna za Inter jer je on taj koji donosi prevagu ubacivanjima iz drugog plana, za što često odbrambeni igrači drugih timova nemaju rješenja.

 Manchester City 
31. augusta 2012. Maicon je potpisao ugovor s engleskim Manchester Cityjem, u koji je prešao za 3 miliona funti.

 AS Roma 
16. jula 2013. Maicon je potpisao za italijanski klub AS Roma, koji je platio odštetu u iznosu od 2,8 miliona eura.

 Reprezentacija 
Maicon je igrao na FIFA Svjetskom prvenstvu mladih 2001, zajedno sa budućim klupskim saigračem, Adrianom. Maicon je prvi put pozvan za brazilsku reprezentaciju na CONCACAF Gold Cup 2003. kao dio brazilske reprezentacije U-23, koja je poslana da predstavlja Brazilsku seniorsku momčad na Gold Cupu. 13. jula 2003., imao je svoj prvi međunarodni nastup u prvoj utakmici protiv Meksika. U svom drugom međunarodnom nastupu, zabio je svoj prvi gol u međunarodnoj utakmici, protiv Hondurasa. U januaru 2004. igrao je za Brazil na južnoameričkim kvalifikacijama za Olimpijske igre u Atini, ali se Brazil nije kvalificirao.

Bio je i u sastavu Brazila na Copa Américi 2004. i Kupu konfederacija 2005, gdje je uspješno sa Brazilom osvojio oba takmičenja. Međutim, nije bio pozvan za Svjetsko prvenstvo 2006. jer je Cicinho izabran kao rezerva za Cafua na desnom boku. Nakon umirovljenja Cafua i imenovanja Dunge kao novog trenera, Maicon je postao prvi izbor na toj poziciji. Također je izabran za Copa Amériku 2007, koju je Brazil osvojio. Maicon je postigao treći gol u pobjedi Brazila 3-0 protiv SAD-a na Kupu konfederacija 2009, a također je asistirao Felipeu Melu iz slobodnog udarca.

 Priznanja 
Cruzeiro
 Prvak Brazila: 2003.
 Osvajač Kupa Brazila: 2003.
 Campeonato Mineiro: 2002, 2003.
Inter
 Serie A: 2007, 2008, 2009.
 Italijanski superkup: 2006, 2008.
Reprezentacija
 Copa América: 2004, 2007.
 Kup konfederacija: 2005, 2009.

 Reference 

 Vanjski linkovi 

Kategorija:Brazilski nogometaši
Kategorija:Rođeni 1981.
Kategorija:Biografije, Criciúma
Kategorija:Nogometaši Cruzeira
Kategorija:Nogometaši AS Monaca
Kategorija:Nogometaši Inter Milana
Kategorija:Nogometaši Manchester Cityja
Kategorija:Nogometaši Rome
Kategorija:Igrači CONCACAF Gold kupa 2003.
Kategorija:Igrači na Copa Américi 2004.
Kategorija:Igrači na FIFA Kupu konfederacija 2005.
Kategorija:Igrači na Copa Américi 2007.
Kategorija:Igrači na FIFA Kupu konfederacija 2009.
Kategorija:Igrači na Svjetskom prvenstvu u nogometu 2010.
Kategorija:Igrači na Copa Américi 2011.
Kategorija:Igrači na Svjetskom prvenstvu u nogometu 2014.
Kategorija:Živi ljudi